internet vaartha 230 Views
న్యూఢిల్లీ : ఈశాన్య భారత్‌లో ఉన్న ఐదు గ్రామీణ బ్యాం కులు త్వరలోనే భారతీయ స్టేట్‌బ్యాంకులో విలీనం అవుతున్నాయి. అరుణాచల్‌ ప్రదేశ్‌ రూరల్‌బ్యాంకు, మేఘాలయ రూరల్‌ బ్యాంకు, మిజోరమ్‌ రూరల్‌బ్యాంకు, నాగాలాండ్‌ రూరల్‌ బ్యాం కు, లాంగప్పిదేహంగి రూరల్‌బ్యాంకు (అస్సాం) బ్యాంకులను ఎస్‌బిఐలో విలీనం చేయాలని అంచనా. ఇటీవలే ఎస్‌బిఐ ఈ ప్రతిపాదనను ప్రభుత్వం వద్దకు తెచింది. గ్రామీణ బ్యాంకుల విలీ నంపై బోర్డు ఆమోదం పొందాల్సిఉంది. రాష్ట్ర, కేంద్ర ప్రభు త్వాల ఆమోదం ఇందుకు అవసరం అవుతుంది. ఎస్‌బిఐ ఈ బ్యాంకుల్లో 35శాతం వాటాతో ఉంటాయి. కేంద్రం 50శాతం, రాష్ట్ర ప్రభుత్వాలు 15శాతం వరకూ ఉంటాయి. ఎస్‌బిఐ ఇందుకు సంబంధించి ఎటువంటి వ్యాఖ్యలు చేయడంలేదు. ఈ విలీనం చేయనునన్న ఐదుబ్యాంకుల్లో 3578 కోట్ల రూపాయలు డిపా జిట్లు, అడ్వాన్సులు 1736 కోట్ల రూపాయలు ఉన్నాయి. మొత్తం నికరలాభాలు ఐదు బ్యాంకులకు కలిపి 44.52 కోట్లుగా ఉన్నా యి. ఈ ఐదు బ్యాంకుల్లోను నాగాలాండ్‌ గ్రామీణబ్యాంకు ఒక్కటే నష్టాలు ఆర్జించినట్లు గత ఆర్థిక సంవత్సరంలోఉంది. ప్రస్తుతం ఈ బ్యాంకులను ప్రాయోజితం చేస్తున్న ఎస్‌బిఐ మాస్టర్‌మైండ్‌గా వ్యవహరిస్తోంది మూడు ఇతర గ్రామీణబ్యాంకులు కూడా ఈశాన్య భారత్‌లో ఎస్‌బిఐ ప్రాయోజిత బ్యాంకులుగా పనిచేస్తున్నాయి. ఎస్‌బిలో విలీనం చేసే ప్రక్రియ ప్రతిపాదనలు కూడా వచ్చాయని అఖిల భారత గ్రామీన బ్యాంకు ఉద్యోగులసంఘం సెక్రటరీ జనరల్‌ సయీద్‌ఖాన్‌ వెల్లడించారు. 2001లోభారతీయ రిజర్వు బ్యాంకు ఒక కమిటీని నియమించి ఛైర్మన్‌గా విఎస్‌ వ్యాస్‌ ను నియమించింది. వ్యవసాయ రుణాలకోసం పనిచేసిన ఈ కమిటీ గ్రామీణ బ్యాంకుల ప్రాధాన్యతపై అధ్యయనం చేసింది. ఈ కమి టీ 2005లో చేసిన సిఫారసుల ఆధారంగా గ్రామీణ బ్యాంకుల పనితీరును సంతులనం చేసారు. విలీనం మొదటి దశలో గ్రామీణ బ్యాంకులు ఒకే రాష్ట్రంలోఉంటే స్పాన్సర్‌ బ్యాంకుల నిర్ణయాల ఆధారంగా విలీనం జరుగుతుంది రెండోదశలో ఒకరాష్ట్రం లోని వివిధ బ్యాంకులు స్పాన్సర్‌చేసిన బ్యాంకుల విలీనం జరుగుతుంది. విలీనాల కారణంగా గ్రామీణ బ్యాంకుల సంఖ్య 196 నుంచి 64కు పడిపోయింది. ప్రస్తుతం 56కు చేరింది. దేశంలోని 644 జిల్లాలను కవర్‌చేస్తూ 20,059 శాఖలు ఈ బ్యాంకులు పరిధిలో పనిచేస్తున్నాయి. మొత్తం ఐదు బ్యాంకులు విలీనం చేసే ప్రతిపాదనలో మిజోరమ్‌ గ్రామీణ బ్యాంకు ఒక్కటే అతిపెద్ద బ్యాంకుగా ఉంది. రుణాల బకాయిల్లో కూడా అగ్రగామిగానే ఉంది. 2015 డిసెంబరు నాటికి 203.52 కోట్ల బాకీలున్నాయి. నాగా లాండ్‌ గ్రామీణబ్యాంకు అతిచిన్న బ్యాంకుగా బకాయిల్లో ఉంది. కేవలం 5.52కోట్లు మాత్రమే ఈ బ్యాంకుకు బాకీలు రావాల్సి ఉంది. అరుణాచల్‌ప్రదేశ్‌ గ్రామీణ బ్యాంకుకు 27శాఖలున్నాయి. డిపాజిట్లు 365 కోట్లు ఉంటే అడ్వాన్సులు 100 కోట్లుగా ఉన్నా యి. స్థూల నిరర్ధక ఆస్తులు 15.50శాతం, నికరలాభం 81 లక్షలుగా ఉంది. లాంగ్‌పిదేహాంగి గ్రామీణ బ్యాంకు 57శాఖలతో 464కోట్ల డిపాజిట్లతో ఉంది. అడ్వాన్సులు 244 కోట్లు జారీ చేసింది. స్థూల నిరర్ధక ఆస్తులు 5.01శాంగా ఉన్నాయి. నికర లాభం 5.21కోట్లు. మేఘాలయ గ్రామీణ బ్యాంకు 92శాఖలో 1193కోట్ల డిపాజిట్లతో ఉంటే అడ్వాన్సులు 616 కోట్లుజారీ చేసింది. నిరర్ధక ఆస్తులు 4.30శాతంగా ఉన్నాయి. 18.24 కోట్లు నికరలాభం ఆర్జించింది. మిజోరమ్‌ గ్రామీణ బ్యాంకు పరంగా 77 శాఖలతో 1492 కోట్ల డిపాజిట్లతో ఉంది.756 కోట్ల రుణాలిస్తే నిరర్ధక ఆస్తుల శాతం అడ్వాన్సుల్లో 5.03 శాతంగా ఉంది. నికర లాభం 21.16 కోట్లుగా ఉన్నట్లు అంచనా. నాగాలాండ్‌ గ్రామీణ బ్యాంకు పదిశాఖలున్నాయి. డిపాజిట్లు 64 కోట్లు, అడ్వాన్సులు 20కోట్లు జారీచేస్త నిరర్ధక ఆస్తులు 18.48 శాతం ఉన్నాయి. నికరనష్టం 90 లక్షలుగా బ్యాంకు చెపుతోంది.